open-index/open-wikipedia-markdown huggingface dataset:
The Mechanix

[235px|мини|десно|[Дејв Мастејн, автор на песната]]
***Mechanix*** е песна на Мегадет од нивниот прв студиски албум *[[Killing Is My Business... And Business Is Good!]]*. Песната е напишана од страна на Дејв Мастејн, додека тој сѐ уште бил член на Металика. Многу контроверзи и нејаснотии се поврзани со авторските права врз песнава, за која и двата бенда тврдат дека е нивна. Првата снимена верзија се нашла на демото *No Life 'Til Leather* на Металика, а оттогаш се објавени четири различни верзии на истата композиција.

Познатите четири верзии се:
* „The Mechanix“ - Металика, *No Life 'Til Leather* (1982)
* „The Four Horsemen“ - Металика, *[[Kill 'Em All]]* (1983)
* „Mechanix“ - Мегадет, *[[Killing Is My Business... And Business Is Good!]]* (1984)
* „Mechanix“ - Мегадет, *[[Greatest Hits: Back to the Start]]* (2005)

## Верзијата на Металика
По заминувањето на Дејв Мастејн, преостанатите членови на Металика комплетно ја модифицирале песната. Вметнале акустичен мост помеѓу двете строфи, а Џејмс Хетфилд напишал и нов текст. Под името „The Four Horsemen“, песната била вклучена на албумот *[[Kill 'Em All]]* како втора нумера, и покрај барањето на Мастејн да ја изостават. Сепак, му бил признат авторскиот придонес на Мастејн во создавањето на композицијата. Во оваа верзија, текстот говорел за Четворицата јавачи на Апокалипсата, а песната набргу станала омилена помеѓу обожавателите на Металика. Името на песната е воедно и еден од прекарите на бендот.

Според некои толкувања, песната обработува библиски мотиви, додека според други, Металика самите себеси се нарекуваат со името *The Four Horsemen*. Песната на Металика не била објавена како сингл, но може дигитално да се симне од iTunes. Била изведувана на многу концерти, од кои најзапаметен ќе биде перфомансот во Сиетл, 1989&nbsp;г. како дел од турнејата *Damaged Justice*. На ЦД-верзијата Клиф Бартон освен во улогата на басист, се појавува и како придружен вокал. Со оглед на промените на кои била подложена стандардната верзија, новосоздадената „The Four Horsemen“ била со времетраење од 7:13 минути.

## Верзијата на Мегадет
Откако Мастејн го основал Мегадет, ја вметнал песната со оригиналниот текст на нивниот прв студиски албум *[[Killing Is My Business... And Business Is Good!]]*. Наместо првичниот наслов „The Mechanix“, песната едностано била именувана само како „Mechanix“. Текстот на Мастејн говорел за неговите сексуални имагинации на бензинска пумпа. Оваа верзија е во многу побрзо темпо од онаа на Металика, со приближно 247 битови во минута. Мастејн обично ја најавува песната со следниве зборови:

Последната верзија која се наоѓа на компилацијата *[[Greatest Hits: Back to the Start]]* се разликува од онаа во снимена во 1984&nbsp;г. по тоа што е исфрлено „Fuck Yeah“ кое се слуша во 3:07 минута. На дел од последните нивни настапи, членовите на Мегадет го свират солото од песнава како дел од други песни, најчесто „Holy Wars... The Punishment Due“ или „Peace Sells“.

## Наводи

## Надворешни врски
* Текстот на песната
* Спотот за The Mechanix на YouTube

## Поврзано
* Мегадет
* Killing Is My Business... And Business Is Good!

Категорија:Песни на Megadeth
Сали Мурати

**Сали Мурати** (роден на 11 октомври 1966 во Врапчиште) ― македонски правник и автор од турска народност. 

## Образование, кариера и творештво
Дипломирал на Правниот факултет при Белградскиот Универзитет во Белград во 1991 година, а правосудниот испит го положил во 2005 година. 
Од 1993 до 2005 година работел во Бирото за правни и економски услуги - Гостивар како дипломиран правник.Од 2005-2012 година работел како адвокат во Гостивар.Од 2012 бил избран за судија на Уставниот Суд на Република Македонија.

Од дипломирањето до сега активно се занимавал со правната проблематика од областа на уставното право, правата на заедниците, слобода на мисла и вероисповед и меѓународно приватно право. Има објавено многубројни статии од правна проблематика во разни весници во државата и надвор од неа. Учествувал во над 15 меѓународни конференции со правна содржина во разни земји во странство. Особено работел на проблемите на немнозинските заедници во Р Македонија. Во тој контекст има објавено бројни статии и учествувал на бројни програми на МТВ-2 и на македонското радио со правна тематика и актуелните правни проблеми во земјата. Во тој контекст во 2006 година бил добитник на престижната медиска награда, личност на година, “КУТЛУК ВЕЛИ“ и во 2007 година од Здружението АДЕКСАМ Гостивар за досегашна работа и придонес во правната област во РМ добитник бил на награда за особен придонес на интеграција и развој на правата на Турците во Р Македонија.

Дел од објавени статии се:
- Придобивките на уставните промени, 2001 
- Улогата во општеството на ОМБУДСМАН - народниот правобранител, 2003 
- Улогата и значењето на Меѓународниот суд за човекови права во заштитата на основните слободи и права, 2002
- Правната состојба во Република Македонија пред и по Охридскиот рамковен договор и местото на Турците, 2001 
- Правата и местото на помалите заедниците по 10 години од усвојувањето на рамковниот договор, 2011&nbsp;г.

Од 1997 година активно работи во Невладини Организации во РМ. Во 2001 година во организација на ОБСЕ и други невладини организации од земјата учествувал како предавач на повеќе Конференции за придобивките на Охридскиот Рамковен договор. Во својство на генерален секретар на Сојузот на Турските Невладини Органи­зации во Македонија - МАТУСИТЕБ во 5 мандати активно соработувал со ОБСЕ, Хелсиншкиот комитет, МЦМС и др. владини и невладини организации и преку истите бил иницијатор и подносител на многубројни амандмани на разни закони меѓу кои: Законот за пратеници на РМ, Законот за територијална поделба, Закон за пописот на населението, домаќинствата и становите и др. закони.На пописот на населението, домаќинствата и становите 2011 година, бил член на Државната Пописна Комисија-ДПК.

Категорија:Македонски правници
Категорија:Апсолвенти на Белградскиот универзитет
Хафјел

180пpx|мини|Поглед на скијачката патека во Хафјел
**Хафјел** е село и скијачки центар во округот Опланд во Норвешка. Во Хафјел се одржале дел од натпреварите во техничките дисциплини (слалом и велеслалом) во алпско скијање на Зимските олимписки игри 1994.

Категорија:Села во Норвешка
Вос

мини|Вос
**Вос** () е општина во округот Хордалан во западниот дел на Норвешка. Административниот центар на општината се наоѓа во селото Восеванген. Зафаќа површина од 1.806 км² и има 13.868 жители.

Категорија:Општини во Вестлан
Хардангер

**Хардангер** () е традиционална област во западниот дел на Норвешка, сместен во округот Хордалан. Зафаќа површина од 6.266 км² и има 22.810 жители.

Категорија:Области во Норвешка
Хепн

мини|Поглед кон Хепн
**Хепн** () претставува мало гратче и општина во југоисточниот дел на Исланд. Тој е втор по големина во овој дел на државата. Населението во градот изнесува 1.641, а во општината 2.119 и зафаќа површина од 6.317&nbsp;км². Од ова место има извонреден поглед кон најпознатиот и најголемиот ледник во земјата — Ватнајекидл.

Категорија:Градови во Исланд
Категорија:Општини во Исланд
Ватнајекидл

**Ватнајекидл** () — најголем, најпознат и најобемен ледник во Исланд и еден од најголемите по површина во Европа. Се наоѓа во југоисточниот дел на земјата и покрива 8% од површината на државата. Зафаќа површина од 8.100&nbsp;км2.

Категорија:Ледници во Исланд
Словенечки Македонци

**Македонците во Словенија**, познати и како **словенечки Македонци**,се малцинство коe живеe во Република Словенија.

Според последниот попис од 2002 година, во таа држава живееле 3.972 Македонци, a 4,760 лица се изјасниле дека македонскиот јазик им е мајчин јазик.

## Имиграција

Во времето на СФРЈ, многу Македонци мигрирале во Социјалистичка Република Словенија. Повеќето од нив дошле од источниот дел на СР Македонија и тие се доселиле претежно во Крањ и во главниот град, Љубљана. Македонци има и во поголемите градови како Јесенице, Нова Горица, Марибор и Цеље. Околу 450 Македонци живеат во подрачјето на Цеље.

## Култура
Во Словенија има три големи културни македонски друштва. Најголемото е „КУД Македонија“ од Љубљана, „КУД Кирил и Методиј“ од Крањ  и „КУД Билјана“ од Марибор.
Тие биле основани во 90-те кога Словенија станала независна република. Културните друштва биле основани за да се поттикне изучување на македонскиот јазик, традиција и култура за тие кои живеат во Словенија. Овие културни друштва главно ги слават големите празници како Велигден, Илинден и Божиќ. Секое друштво има свој центар за собири и фолклорни концерти. Исто така има и училиште за македонски јазик во Крањ за помладите Македонци.

## Вера
Македонците во Словенија се претежно православни, но има и Македонци од муслиманска вероисповед - Македонци Муслимани. Поради недостаток на свештеници, постои само една македонска православна црква во Словенија, која е отворена само во одредени денови; за неделни собири се користи српската православна црква. Првата македонска црковна организација била *MCO* (Македонски црковен одбор/*Makedonski crkoven odbor*). На 13 април 1993 била одржана првата нивна средба каде што било одлучено да се основа Македонска црква во Словенија. Добри односи има меѓу Македонската православна црква и Римокатоличката црква. Многу Македонци исто така ја користат и Српската православна црква.

Црквата „Света Марија Рожденска“ која е сместена во Крањ, е користена од страна на Македонците за поголемите празници.

## Медиуми
Во Словенија има само еден весник кој е наменет за Македонците во Словенија наречен „Наше сонце“. Печатен е од страна на Македонското друштво Кирил и Методиј од Крањ. Првото издание било испечатено на 1 декември 1997. Весникот главно пишува за проблемите и активностите на Македонците кои живеат во Словенија.

## Наводи

## Поврзано
* Македонци
* Словенија
* Демографија на Словенија

*
Руско-белгиски односи

**Руско-белгиските односи** се надворешни билатерални односи меѓу Белгија и Руската Федерација. Русија има амбасада во Брисел и генерален конзулат во Антверпен, додека Белгија има амбасада во Москва и генерален конзулат во Санкт Петербург.

Двете земји се полноправни членки на Советот на Европа и Организацијата за безбедност и соработка во Европа.

## Историја

Првите контакти меѓу Белгија и Русија започнале во почетокот на XVIII век кога Петар Велики ја посетил Јужна Холандија во 1717 година. Меѓу градовите што биле посетени се Брисел, Ахен и Спа. Дипломатски односи биле воспоставени помеѓу Белгија и Руската Империја во 1853 година кога Михаил Крептович бил назначен како прв претставник на Руската Империја во Брисел на 19 март 1853 година.

## Трговија

Во 2004 година, трговската размена меѓу двете земји целосно била € 4.75 милијарди, што претставувало зголемување од 1.18 € милијарди во текот на претходната година. Рускиот извоз во Белгија главно главно вклучува минерали (37%), скапоцени и полускапоцени камења (22%), црни и обоени метали (17%) и хемиски производи (8%). Рускиот увоз од Белгија е составен од индустриска опрема (25%), хемикалии и лекови (18%), пластични производи и гума (9%), храна (8%) и транспорт (8%). Во 2004 година, Белгија увезела 30% од својата нафта и природен гас од Русија. Воздушни транспортни врски меѓу двете земји постојат, со Аерофлот и Брисел ерлајнс меѓу Москва и Брисел

## Наводи
Липарски Острови

**Липарските Острови** или **Еолски Острови** (; ) се вулкански архипелаг во Тиренското Море северно од Сицилија. Името „Еолски“ го добиле по полубогот на ветриштата Еол. Островите се популарно туристичко место во летните месеци и добиваат по 200.000 посетители годишно.

Најголем остров е Липари, по кој е наречена целата група. Другите острови се Вулкано, Салина, Стромболи, Филикуди, Аликуди, Панареја и Базилуцо.

## Географија
мини|десно|280п|Поглед од Вулкано: Липари е во средината, Салина е лево, а Панареја е десно.
Островите го добиле денешниот облик како последица од вулканските активности во текот на 260.000 години. Има два активни вулкана - Стромболи и Вулкано. Највеќето острови имаат фумароли (отвори што чадат) и топли води.

Научно, архипелагот претставува „вулкански лак“ кој настанал со движењата на Земјината кора предизвикани од тектониката на плочите. Африканската континентална плоча постојано се движи кон Европа. Досегашните судири создале расцепи во Земјината кора, низ кои излегувала магма. Лакот се протега повеќе од 140 км, но геолошки нестабилното подрачје е многу поголемо, и ги опфаќа Сицилија, Калабрија, Кампанија, заедно со Грција и егејските острови.

Островите збирно зафаќаат површина од 1.600 км2 и водат потекло од големата рамница на дното на Тиренското Море. Тлото на длабочина до 3.600 почнало исфрла лава, образувајќи ги Липарските Острови заедно со Устика и низа подводни вулкани како Мањани, Вавилов, Марсили и Палинуро и уште два безимени вулкана.

## Профил
Со цел да се запазат во нивната природна состојба, градежните работи на островите се строго ограничени. Новите објекти подлежат на многу правила и забрани, а постоечките мора да се обноват во стилот на традиционалните варосани куќи. Овие куќи се во облик на наменски коцки изградени од локални градежни материјали како што се каменот, лавата, пемзата и туфот. Речиси сите имаат голем надворешен простор надвиснат со лозници и ползечки цвеќиња. Фасадите, балконите и каскадите се претежно украсени со шарени теракотни плочки во живи бои, што е оставнина од времето на шпанска власт над островите во далечното минато.

## Наводи

## Надворешни врски

*Липарски (Еолски) Острови - Светско наследство на УНЕСКО 
*Портал на Липарските Острови  - слики, туристички и географски информации 


Категорија:Острови во Средоземното Море
Категорија:Острови во Италија
Северна Норвешка

**Северна Норвешка** (, севернолапонски: *Davvi-Norga*) e географски регион во Норвешка кој се состои од трите најсеверни окрузи во државата: Нурлан, Тромс и Финмарк, или 35 отсто од норвешкото копно. Некои од поголемите градови во овој регион (од југ кон север) се: Му и Рана, Буде, Нарвик, Харстад, Тромсе и Алта. Северна Норвешка е често опишана како предел на полноќно сонце и предел на поларната светлина. Зафаќа површина од 112.951 км² и има 462.908 жители.

## Поврзано
* Региони во Норвешка
* Географија на Норвешка

## Наводи

Категорија:Региони во Норвешка
Неапол (покраина)

**Неапол** (италијански: *Provincia di Napoli*, наполитански: *Pruvincia 'e Nàpule*) — покраина во регионот Кампанија, Италија. Административен центар е градот Неапол. Покраината има 92 општини.

## Демографија
Неапол е најгусто населената покраина во Италија со површина од 1.171,13&nbsp;км² и население од околу 3,1 милиони.

## Туризам
Подрачјето на покраината е познато по туризмот, како за странците, така и за Италијанците. Меѓу најпопуларните места во Италија е откопаниот римски град Помпеја, уништен со ерупцијата на Везув во 79 г.

Значајни како туристички места се и трите острови во Неаполскиот Залив: Искја, Прочида (дел од Флегренските Острови) и Капри, познати под збирното име Кампански Архипелаг. На Капри се наоѓа прочуеното Сино Грото - пештера со чудесна сина боја што изгледа како да е осветлена одозвола, под водната површина.

Популарност кај туристите ужува и Сорентскиот Полуостров со градот Соренто, познат по пијалакот лимончело и раскошните приморски карпи. Полуостровот е полн со вили, замоци, стражарски кули и цркви. Во Вико Еквенсе може да се видат и древни селски куќи.

## Наводи

## Надворешни врски
* Покраина Неапол  


Неапол
Категорија:Држави и територии распаднати во 2015 година
Сорентски Полуостров

мини|десно|280п|Карта на Неаполскиот Залив
**Сорентски Полуостров** ( — полуостров во јужна Италија што до двои Неаполскиот Залив на север од Салернскиот Залив на југ.

## Географија
Полуостровот е наречен по нејзиниот најголем град, Соренто, кој се наоѓа на северниот брег (во Неаполскиот Залив). На јужната страна е расположен Амалфискиот Брег. На извесна далечина од западниот крај на полуостровот, во Тиренското Море се наоѓа островот Капри. Целото ова подрачје е од голема важност за туризмот.

## Општини
Полуостровот влегува во покраината Неапол со 9 општини и покраината Салерно со 12 општини.

## Сообраќај
;Аеродроми
25px|Aereo
Најблиски аеродроми се:
* Неапол-Каподикино (NAP)
* Салерно-Понтекањано (QSR)

## Поврзано
* Амалфиски Брег
* Капри
* Неаполски Залив
* Салернски Залив

## Надворешни врски

Категорија:Полуострови во Италија
Категорија:Кампанија
Категорија:Неапол (покраина)
Категорија:Салерно (покраина)
Руско-босанскохерцеговски односи

**Руско-босанскохерцеговските односи** (руски: *Российско-боснийские отношения*) се надворешни односи меѓу Босна и Херцеговина и Руската Федерација. Босна е една од земјите каде што Русија испратила свои војници за стабилизација на земјата. Русија ја признала независноста на Босна и Херцеговина на 27 април 1992 година.

На 12 јануари 1996 година, Русија испратила војници во Сараево, главниот град на Босна и Херцеговина, преку Тузла. Овој потег бил мотивиран од желбата за подобрување на односите со САД. Местоположба на руските трупи станало предмет на меѓународна дебата: Русите сакле да бидат распоредени на територија каде живееле Босански Срби, а САД сакале да бидат распределени на територија каде живееле Босански Хрвати.

Русија е член на советот кој гарантира мир и стабилност во Босна и Херцеговина. Во јуни 2003 година, во Босна и Херцеговина пристигнал руски воен контингент за стабилизирање на ситуацијата во земјата. Руските официјални лица исто така се вклучени во Канцеларијата на високиот претставник и во Мисијата на ОБСЕ во Босна и Херцеговина.

Руски амбасадор во Босна и Херцеговина е Александар Карченко, додека амбасадор на Босна и Херцеговина во Русија е Иван Барбалиќ.

## Наводи
Руско-сириски односи

**Руско-сириските односи** (руски: *Российско-сирийские отношения*) се надворешни односи меѓу Сирија и Руската Федерација. Русија има амбасада во Дамаск и конзулат во Алеп, а Сирија има амбасада во Москва. Русија ужива историски силни, стабилни и пријателски односи со Сирија, кое се покажало во Арапската пролет како и со повеќето од арапските земји Покрај тоа, на Медитеранот во сириското пристаниште Тартус се наоѓа руската поморска база за Црноморската флота.

Во почетокот на 2012 година, Русија зела цврст став за поддршка на владата на Сирија против меѓународна интервенција кој план бил промовиран од страна на западните и арапските земји за соборување на режимот на Башар Асад. Како една од петте членки на Советот за безбедност, Русија ветила дека ќе стави вето на секоја санкција против сириската влада продолжувајќи го снабдувањето со големи количини на оружје на владата на Сирија.

## Историја и соработка

Речиси од своето основање во Сириска Арапска Република, Советскиот Сојуз дал дипломатска и воена поддршка во конфронтација со Израел. По доаѓањето на власт во Сирија во 1963 година на партијата "Баас", на сирискиот пристаништен град Тартус според договорот од 1971 година била изградена руска поморска база за Црноморската флота. За возврат, Сирија добила огромни количини советско оружје, автомобили, тенкови, авиони, ракети. Така Сирија станала најголем лојален пријетел на Советскиот Сојуз како земја од Блискиот Исток.

Сирија не била во можност да го плати оружјето на Советскиот Сојуз, па до 1992 година нејзиниот долг кон Русија надминал 13 милијарди долари. Во 2005 година, Русија и простила на Сирија 10 милијарди долари во замена за гаранции на нови нарачки за услугата.

Овие односи меѓу двете земји довеле до заладување на односите на Сирија со САД и Израел. Особено, Израел во неколку наврати изразил противење на трансферот на сирискиот ракетен систем С-300 и МиГ-31.

## Наводи
Руско-хрватски односи

**Руско-хрватските односи** (руски: *Российско-хорватские отношения*, хрватски: *Rusko-hrvatski odnosi*) се надворешни односи меѓу Хрватска и Руската Федерација.

Двете земји воспоставиле дипломатски односи на 25 мај 1992 година. Хрватска има отворено амбасада во Москва и конзулат во Калининград, додека пак Русија има отворено амбасата во Загреб.

Двете земји исто така се членки на Советот на Европа и Организацијата за безбедност и соработка на Европа.

## Наоди

* Croatian Russian historical and cultural relations
Лактон

Во хемијата, **лактон** претставува цикличен естер кој може да се смета за кондензациски производ на алкохолната група -OH и карбоксилната група -COOH во истата молекула. Тој има карактеристичен хетероцикличен прстен кој се состои од два или повеќе атоми на јаглерод и еден атом на кислород со кето група на еден од јаглеродните атоми до него. Многу од методите за синтеза на естрите се применливи и на лактоните.

## Наводи

Категорија:Функционални групи
Руско-кипарски односи

**Руско-кипарските односи** (руски: *Российско-кипрские отношения*) се надворешни односи меѓу Кипар и Руската Федерација.

Советскиот Сојуз дипломатски односи со Кипар воспоставил по независноста на Кипар на 18 август 1960 година. Соработката меѓу двете земји се интензивирала во 1990-тите години и распаѓањето на СССР. Така Кипар ја признала Руската Федерација на 7 април 1992 година.
 
Во јануари 1997 година Кипар потпишал договор со Росвооруженије за продажба и испорака на С-300 проектили во вредност од 200 милиони долари, предизвикувајќи тензии со Турција, која се заканила дека ќе го бликира островот поради оваа испорака а не исклучила и воена акција По ова следувале и реакции од западните земји во кои било истакнато дека Русија сака да поттикне конфликт неѓу сојузниците на НАТО. Портпаролот на руското Министерство за надворешни работи изјавил дека договорот бил заснован на комерцијална основа и ги отфрлил изјавите дека договорот може да биде одговорен за тензии на Кипар истакнувајќи дека Русија предложила демилитаризација на островот

## Наводи
Нарвик

мини|Панорамски поглед кон Нарвик
**Нарвик** () е најголем град и најголема општина според населението во округот Нурлан во Норвешка. Сместен е на брегот на Норвешкото Море, северно од Северниот Поларник. Зафаќа површина од  и тука живеат 18.473 жители.

## Поврзано
*Офотен
*Географија на Норвешка

Категорија:Норвешка
Категорија:Градови во Норвешка
Категорија:Населени места во Норвешка
Му и Рана

**Му и Рана** () — град и административен центар на општината Рана во округот Нурлан, Норвешка. Сместен е близу до Северниот Поларник во регионот Хелгелан во Северна Норвешка. Зафаќа површина од 13,32 км² и население од 18.141.
мини|Црква во Му
## Поврзано
*Географија на Норвешка

Категорија:Градови во Норвешка
Категорија:Населени места во Норвешка
Wake Up Dead

240px|мини|десно|Задната страна на винил изданието
[240px|мини|десно|[Мегадет во Норвешка, 2010&nbsp;г.]]
**Wake Up Dead** е песна на Мегадет од нивниот втор студиски албум *[[Peace Sells... but Who's Buying?]]*. Ова бил првиот објавен сингл од споменатиот албум, а воедно и прва нумера од тој диск. Заедно со „Peace Sells“ се едни најпознатите песни на Мегадет и задолжителен дел од секој настап во живо. Композицијата започнува со брзо интро на тапани, по што следуваат акордите на гитара и текстот. Иако има долг инструментален мост помеѓу двете строфи, песната не е чисто солирање на електрична гитара. Текстот говори за љубовното неверство на Мастејн кон неговата девојка, и за тоа како таа би го убила кога би дознала за неговите ноќни сеанси. Враќајќи се доцна од клубот со другарите, тој се обидува да се прикраде во креветот, но притоа да не ја разбуди девојка му. Ако ја разбуди, таа би му го одзела животот како казна за неговото неморално однесување.

Снимен е и видео запис за оваа песна, во режија на Пенелопа Сферис. На спотот е прикажан перформанс на бендот во железен кафез. Како што песната одминува, обожавателите збеснуваат и постепено влегуваат во кафезот. Се смета дека овој филмуван запис е класичен приказ за една хеви-метал журка.

Марти Фридмен при аудицијата за нов гитарист во Мегадет, ја свирел токму оваа песна. Американскиот дет метал бенд *World Under Blood* ја има преработено песнава. Нивната верзија се наоѓа на албумот *Tactical* (издаден 2011&nbsp;г.), како деветта нумера. Водечкиот гитарист и вокал на тој бенд, Дерон Милер, има изјавено дека „Wake Up Dead“ е негова омилена песна од Мегадет, и дека нивната преработка „смртно би го исплашила Дејв Мастејн кога тој би ја слушнал“.

## Песни на винил изданието од Wake Up Dead
#### Прво издание
# Wake Up Dead - 3:37
# Good Morning/Black Friday (во живо) - 6:40
#### Второ издание
# Wake Up Dead - 3:37
# Good Morning/Black Friday (во живо) - 6:40
# Devil's Island (во живо) - 5:05
::Сите песни во живо беа снимени во Лондон, 1986&nbsp;г.

## Музички персонал
* Дејв Мастејн - вокал и ритам гитара
* Крис Поланд - водечка гитара
* Дејвид Елефсон - бас гитара
* Гар Семјуелсон - тапани

## Наводи

## Надворешни врски
* Текстот на песната
* Спотот за Wake Up Dead на YouTube
## Поврзано
* Мегадет
* Peace Sells... but Who's Buying?

Категорија:Песни на Megadeth
Департмани во Хаити

**[[Хаити]]** се дели на **10 департмани** (фр. *département*). Тие потоа се поделени на 41 округ и 133 општини.

мини|десно|250п|Департмани на Хаити

## Список на департмани
# Артибонит (фр. *Artibonite*; кр. *Latibonit*)
# Централен (фр. *Centre*; кр. *Sant*)
# Гранданс (фр. *Grand'Anse*; кр. *Grandans*)
# Нип (фр. *Nippes*; кр. *Nip*)
# Северен (фр. *Nord*; кр. *Nò*)
# Североисточен  (фр. *Nord-Est*; кр. *Nòdès*)
# Северозападен (фр. *Nord-Ouest*; кр. *Nòdwès*)
# Западен (фр. *Ouest*; кр. *Lwès*)
# Јужен (фр. *Sud*; кр. *Sid*)
# Југоисточен (фр. *Sud-Est*; кр. *Sidès*)

Ова е табела на департманите во Хаити и нивните административни центри и податоци за секој од нив.

## Податоци

## Поврзано
*ISO 3166-2:HT
*Окрузи во Хаити
*Општини во Хаити


Категорија:Административна поделба на Хаити
Категорија:Списоци за Хаити
Категорија:Првостепени административни единици на земјите
Категорија:Списоци на административни единици на земјите
Вера Јоциќ

**Оливера Верa Јоциќ** (Сингелиќ, Скопско, 21 август 1923 - Саса, Македонска Каменица, 22 мај 1944) — партизанка, македонски и југословенски првоборец. Била прогласена за народен херој на 20 декември 1951 година.

## Животопис
мини|лево|Вера Јоциќ со школските другарки во VII клас во Женската гимназија во Скопје (четврта оддесно во средниот ред)
Вера Јоциќ е родена на 21 август 1923 година, од семејство кое по Балканските војни ја напуштила Србија и се преселиле во Синѓелиќ, Скопско. Како гимназијалка станала членка на СКОЈ, во 1941 година.

### Учество во НОБ
По Апpилската војна со своите сестри заминала за Ваљево (Србија), каде се приклучила во Јастребачкиот партизански одред и била примена во КПЈ во октомври 1941 година. По нелегалната партиска дејност во Ниш, во зиматa 1942 година, ги продолжила партизанските дејствија во Јастребачкиот, па во Врањскиот партизански одред.
[мини|лево|Вера Јоциќ (седната) со своите воени другари, меѓу кои [Ацо Шопов и Христијан Тодоровски-Карпош на Козјак 1943]]
Таа се разболела поради изложеноста на многу ниски темпаратури, а и нејзините нозе премрзнале. Најпрво била лечена низ околните села, по што е решено да се пренесе во Ниш на лекување. Таму се вработиила во фабриката за тутун, каде продолжила да агитира и да ја врши својата револуционерна дејност. Во знак на благодарност, подоцна во дворот на истата фабрика е поставена нејзина биста.

Од крајот на 1943 година била заменик-политички комесар на Tрeтиот кумановски партизански одред и на кумановските баталјони „Орце Николов“ и „Христијан Тодоровски - Карпош“, а од 24 февруари 1944 година и на Првиот баталјон на Третата македонска народноослободителна ударна бригада.

Учествувала во Пpолетната офанзива која се одвивала во мај и јуни 1944 година, при што единиците од кумановско изведувале пробив кон Беласица и Егејска Македонија. Задачата да се пробие обрачот од бугарски војски, се паднала на баталјонот во кој била член Вера Јоциќ. Во тие борби, кај селото Страцин, Кумановско на 20 мај 1944 година, таа го извела првиот јуриш кон бугарските сили, по што била тешко ранета. Партизаните ја извлекле, и ја носеле на шаторско крило три дена и три ноќи. По три дена, починала кај селото Саса, Делчевско.

## Сеќавање
Вера Јоциќ е воспеана во прочуените песни „Очи“ и „Љубов“ од Ацо Шопов.

Во нејзина чест, едно основно училиште во општината Гази Баба го носи нејзиното име.

## Галерија
>
Податотека:Vera-Jocic-statue.JPG|Споменик на Вера Јоциќ во Македонска Каменица
Податотека:Spomenik na Vera Jocik 03.JPG|Биста на Вера Јоциќ во Скопје, дело на нејзината сестра Вида Јоциќ


## Наводи

## Надворешни врски

* Ацо Шопов, „Секогаш кога се сеќавам на Вера Јоциќ”
* Slobodan Popović, "Vera Jocić - životni put i revolucionarno delo", Gornji Milanovac 1978.

Категорија:Родени во 1923 година
Категорија:Починати во 1944 година
Категорија:Луѓе од Скопје
Категорија:Македонски комунисти
Категорија:Македонски партизани
Категорија:Македонски Срби
Категорија:Народни херои на Југославија од Македонија
Категорија:Ченто (населба)
Категорија:Народни херои на Југославија
Категорија:Жртви на Бугарската окупација на Македонија во Втората светска војна
Харстад

алт=Крајбрежје на Харстад|мини|Крајбрежје на Харстад
**Харстад** е општина во округот Тромс во Норвешка. Со население од 23.344 оваа општина е втора по големина во овој округ. Општински центар е истоимениот град Харстад кој е трет по големина во цела Северна Норвешка со население од 19.808 жители. Зафаќа површина од 372 км².

Категорија:Општини во Тромс и Финмарк
Региони во Данска

**Регионите во Данска** (дан. *regioner*) се создадени како дел од административното преуредување на земјата во 2007 година. како замена за дотогашните окрузи (*[[амт (политичка единица)|amter]]*). Воедно, бројот на општини (*kommuner*) бил намален од 270 на 98.

## Задачи на регионите

Према Законот за регионите нивните задачи се:

* Здравствениот систем
* Регионалниот развој (природа, екологија, економика, туризам, вработеност, образование, култура и развивање на помалку развиените и на земјоделски делови во регионите, како и административни услуги за регионален раст)
* Загадување на почвите
* Картографирање на суровините и планирање за нивната експлоатација
* Специјализирани социјални институции за социјално и психички слаби жители
* Создавање друштва за јавен транспорт (автобуси, возови и слично)

Данските региони не се финансираат од директни даноци, туку од државни субвенции (фискални трансфери).

## Список на региони

;Белешки

## Поврзано
* Општини во Данска
* Фарски Острови
* Гренланд
* ISO 3166-2:DK

## Наводи

## Надворешни врски
* Образложение за административното преуредување на Данска  
* Буџет на регионите во Данска 


Категорија:Административна поделба на Данска
Категорија:Првостепени административни единици на земјите
Лапонија

[мини|десно|Мочурлив предел („палса“) во општината [Енонтекие, финска Лапонија]]
**Лапонија** или **Сапми** — регион во северниот дел на Скандинавскиот Полуостров, над Северниот Поларник. На север граничи со Баренцово Море, на запад со Норвешко Море, а на исток со Белото Море. Регионот е населен претежно со Лапонци кои за овие предели се сметаат за староседелци. Исто така, има и Норвежани, Швеѓани, Финци и Руси. Лапонската територија во политички поглед е поделена меѓу Норвешка, Шведска, Финска и Русија.

## Поврзано
* Лапонски јазици
* Лапонија (Финска)
* Лапонија (Шведска)


Категорија:Региони во Европа
Категорија:Скандинавија
Категорија:Северна Европа
Категорија:Угрофински земји и краишта
Категорија:Поделени региони
Категорија:Региони на Арктикот
Категорија:Историски области во Русија
Олесунд

**Олесунд** () е град и општина во округот Мере и Румсдал во средниот дел на Норвешка. Општината има население од 49.982 жители, а зафаќа површина од 98 км².

Категорија:Населени места основани во 1838 година
Категорија:Општини во Мере и Румсдал
Цојленрода-Трибес

**Цојленрода-Трибес** () — германски град во округот Грајц, во покраината Тирингија.

Цојленрода-Трибес се наоѓа во јужниот дел на округот Грајц во Тириншките Шкрилни Планини (*Thüringer Schiefergebirge*), на граница со Саксонија. Најпозната знаменитост во градот е неокласичното градско собрание, изградено во 1827. Цојленрода-Трибес е исто така познат по меѓународната женска велосипедска трка Тирингија.

## Историја

Цојленрода бил спомнат во документ најрано во 1325. Селото станало град во 1438. Цојленрода припаѓал на кнежевството Ројс неколку векови. На 16 април 1945, американската војска го зазела Цојленрода без никаков отпор. На 1 јули, Црвената армија го окупирала градот. Во 1949, Цојленрода и Трибес станале дел од Источна Германија. По повторното обединување на Германија во 1990, Слободната Држава Тирингија била повторно основана. Цојленрода се споил со Трибес во 2006. Новото име на градот е Цојленрода-Трибес.

## Наводи

## Надворешни врски

* Официјална страница  
* Неофицијална страница на градот
* Округ Грајц 

Категорија:Грајц (округ)
Аума

**Аума** () — град и поранешна општина во округот Грајц, во Тирингија, Германија. Од 1 декември 2011 е дел од општината Аума-Вајдатал. Се наоѓа 24 километри југозападно од Гера.

## Надворешни врски

* Округ Грајц 

Категорија:Градови во Тирингија
Браунсдорф

**Браунсдорф** () — село и поранешна општина во округот Грајц, во Тирингија, Германија. Од 1 декември 2011 е дел од градот Аума-Вајдатал.

Категорија:Села во Тирингија
Категорија:Поранешни општини во Тирингија
Категорија:Грајц (округ)
Аума-Вајдатал (општинска заедница)

мини
**Аума-Вајдатал** () била општинска заедница во округот Грајц, во Тирингија, Германија. Седиштето на општинската заедница било во Аума. Општинската заедница била распуштена на 1 декември 2011, кога нејзините составни општини биле припоени кон градовите Аума-Вајдатал (создаден на истиот датум) и Цојленрода-Трибес.

Општинската заедница Аума-Вајдатал се состоела од следниве општини:

# Аума
# Браунсдорф
# Герен-Делен
# Меркендорф
# Зилберфелд
# Штајц
# Вибелсдорф
# Цаделсдорф

Категорија:Поранешни општински заедници во Тирингија
Рујница

**Рујница** или **портокалова млечка** () — вид печурка од родот на гулапките (*Russulaceae*) со бледо жолта до портокалова боја. Распространета е во Европа и Северна Америка. Расте во иглолисни и мешовити шуми, особено под борови, во периодот од октомври до ноември. Може да се употребува свежа, саламурена и маринирана, а никогаш не се суши.

## Наводи

Категорија:Млечки (печурки)
Категорија:Таксони опишани од Карл Линеј
Категорија:Јадливи габи
Категорија:Габи на Европа
Нордкап

мини|Поглед кон Нордкап
мини|Знаме на Нордкап
**Нордкап** (норвешки: Nordkapp) е општина во округот Финмарк во северниот дел на Норвешка. Административен центар на општината е Хонингсвог, гратче со 2.400 жители. Зафаќа површина од 925 км2 и има население од 3.228 жители.

Наречена е по Северниот ’Рт, една од најсеверните точки на Европа.

Категорија:Населени места во Норвешка
Категорија:Општини во Тромс и Финмарк
Соре

мини|десно|150п|Грбот на Соре

**Соре** (дан. *Sorø*) — помал град во Источна Данска, административен центар на општината Соре и регионот Зеланд.  Населението брои 7.764 жители.

Местото е основано во 1161 г. од епископот Абсалон, кој подоцна го основал и Копенхаген, во околината на академијата (*Sorø Akademi*) која датира од 1140 г. Во близина се наоѓа и манстирската црква (*Sorø Klosterkirke*), каде е погребан епископот Абсалон и кралицата Маргарита I. Останките на кралицата подоцна се префрлени во Роскилдската катедрала).
мини|лево|200п|Академијата во Соре

Многу од жителите на Соре всушност работат во поширокото подрачје на Копенхаген или во градот Роскилде.

## Поврзано
* Зеланд (регион)
* Зеланд (остров)

## Наводи

## Надворешни врски

* Портал на општината Соре 

Категорија:Градови во Данска
Категорија:Зеланд (регион)
Црква „Успение на Пресвета Богородица“ - Модрич

**Успението на Пресвета Богородица** — главна селска црква во селото Модрич. Сместена е на околу стотина метри од сретселото.

## Историја
Црквата била обновена во 1894 година врз темелите од стара манастирска црква. Во ноември 2012 година, по налог од Владата на Македонија, од оваа црква биле одземени 27 вредни икони, кои биле складирани во музејските згради, а сè со цел да се спречи нивно крадење.

## Архитектура
Градбата на црквата има правоаголна основа со полукружна апсида во задниот дел. Главниот влез е сместен на западната страна. Над него има застаклена слика во дрвена рамка на која е прикажано Успението на Пресвета Богородица, а над сликата има окно. До внатрешноста на црквата води и спореден влез кој е сместен на јужната страна. Јужниот и северниот ѕид содржат по три прозорци, од кои прозорецот кој е најблиску до западната страна на обата ѕида се наоѓа повисоко, додека во средишниот дел на апсидата има монофора. Објектот е изграден од варовник, а на рабовите се забележуваат камени тули. Црквата во целост е покриена со кров од ќерамиди.

Дворот на црквата е ограден со камена ограда од предната страна и во него се сместени камбанаријата, селските гробишта и фонтана. Камбанаријата има квадратна основа и е сместена непосредно од левата страна по влезот во дворот на црквата. Таа се состои од четири дела и на секоја страна од деловите има по една монофора, освен на најнискиот дел од источната страна каде што е сместен влезот. Покриена е со лимен пирамидален кров.

## Галерија

Податотека:Поглед на црквата „Успение на Пресвета Богородица“ во Модрич.jpg|Поглед на црквата со околината
Податотека:Поглед на црквата „Св. Атанасиј“ во Модрич (2).jpg|Црквата со камбанаријата покрај патот
Податотека:Поглед на црквата „Св. Атанасиј“ во Модрич (6).jpg|Црквата со селските гробишта
Податотека:Поглед на црквата „Св. Атанасиј“ во Модрич (7).jpg|Западната и јужната страна на црквата
Податотека:Поглед на црквата „Св. Атанасиј“ во Модрич (4).jpg|Западната страна на црквата
Податотека:Dormition of the Theotokos Modrich 12.JPG|Сликата над влезот на црквата
Податотека:Поглед на црквата „Св. Атанасиј“ во Модрич (5).jpg|Јужната страна на црквата
Податотека:Dormition of the Theotokos Modrich 10.JPG|Источната страна на црквата
Податотека:Поглед на црквата „Св. Атанасиј“ во Модрич (1).jpg|Апсидата на црквата
Податотека:Поглед на црквата „Св. Атанасиј“ во Модрич (3).jpg|Камбанаријата на црквата
Податотека:Dormition of the Theotokos Modrich 04.JPG|Фонтана со селските гробишта во дворот на црквата
Податотека:Dormition of the Theotokos Modrich 05.JPG|Селските гробишта


## Поврзано
* Црква „Св. Никола“
* Црква „Св. Атанасиј“
* Црква „Св. Ѓорѓи“
* Црква „Св. Архангел Гаврил“
* Модрич
* Дебарско-кичевска епархија
* Струшко архијерејско намесништво
* Втора струшка парохија

## Наводи

## Надворешни врски

Категорија:Модрич
Модрич
Категорија:Дела на Дебарската школа
Покраини во Кенија

|мини||220п|'''Покраини во Кенија'''

Кенија е поделена на **осум покраини**. Покраините се делат на 46 окрузи, кои се состојат од вкупно 262 оддели. Одделите се поделени на 2.427 месности, а тие пак, на 6.612 подмесности. Со секоја покраина раководи „покраински комесар“.

Локалните управни единици претежно не соодветствуваат на границите со оддели, туку се класификуваат како градски, општински, паланечки и окружни совети.

Трет посебен вид се изборните единици, кои понатаму се делат на околии.

## Покраини
# Западна
# Источна
# Крајбрежна
# Најроби
# Њанза
# Раседна Долина
# Североисточна
# Централна

## Поврзано
*ISO 3166-2:KE

## Наводи


Категорија:Административна поделба на Кенија
Категорија:Списоци за Кенија
Категорија:Држави и територии распаднати во 2013 година
Руско-дански односи

**Руско-данските односи** (руски: *Российско-датские отношения*) се надворешни односи меѓу Данска и Руската Федерација.

Дипломатските односи меѓу Данска и СССР биле воспоставени на 18 јуни 1924 година. Русија има амбасада во Копенхаген и на конзулат во Торсхавн, а Данска има амбасада во Москва, генерален конзулат во Санкт Петербург, а почесен конзулат во Калининград. Двете земји граничат со Балтичко Море и се членови на Советот на Европа и Организацијата за безбедност и соработка во Европа.

## Историја

Данска, Русија и Шведска биле сојузници во Лигата на вооружена неутралност против воената политика на британската кралска морнарица. Денес, двете земји се блиски трговски партнери и трговијата главно се одвива на балтичкиот брег. За време на Големата Северна војна, коалицијата на бројни држави успешно ја оспорила шведската доминација во северниот дел на Средна и Источна Европа. Една руската православна црква постои во градот Копенхаген. Црквата била донација од Марија Фјодоровна на православна заедница во Данска кон крајот на 19 век. Голем настан во билатералните односи меѓу двете земји било пренесувањето на пепелта на царицата Марија Фјодоровна од Данска во Санкт Петербург кон крајот на септември 2006 по повод 140-годишнината од доаѓањето на Марија во Русија. Фарските Острови се единствените дански прекуморски територии кои одлучиле да преговараат за договор за слободна трговија со Русија. Сепак, трговијата најпрвин помунува низ Данска, а потоа оди кон Русија.

## Наводи
Грајц

**Грајц** () — град во Тирингија и е главен град на округот Грајц. Грајц се наоѓа во источниот дел на Тирингија на реката Вајсе Елстер.

Неговата местоположба на реката Вајсе Елстер и потокот Гелч го овозможиле неговиот брз раст. Постојано растел и се ширел во последните 1000 години. Ги добил градските права во 13 век по првпат. Потоцна, владејачката германска династија Ројс, изградила два замока во Грајц: Горен замок („Oberes Schloss“) и Долен замок („Unteres Schloss). Обата биле изградени од познати архитекти и сѐ уште се сметаат за уникатни. Грајц има голем парк во неговиот центар, кој се смета како англиска градина. Нејзиниот пејзаж е уникатен и вреден за посета. На многу улици низ градот можат да се најдат куќа во стилот Југендстил, како примери на овој архитектонски стил.

Во текот на Втората светска војна, Грајц не доживеал многу штета, иако три од петте моста во градот биле уништени. Во 1941, Улф Мерболд е роден тука, кој во 1983 станал првиот астронаут од Сојузна Република Германија (Зигмунд Јен, роден само 40 километри оттука, бил првиот германски вселенски патник, претставувајќи ја Германската Демократска Република во 1978 како космонаут).

## Наводи

## Надворешни врски

* Округ Грајц 

Категорија:Грајц (округ)
Џони Еванс

**Џонатан Грант "Џони" Еванс** (роден на 2 јануари 1988 година) — севернo-ирски фудбалер, играч од одбраната на Манчестер Јунајтед и на северноирската репрезентација.

## Кариера
Еванс е роден во Белфаст и ја започнал својата кариера во Гринајланд, каде што бил забележан од скаутите на Манчестер Јунајтед. Тој напредувал во академијата на клубот играјќи успешно за резервистите и во летото 2006 се нашол на списокот на играчи кој со себе ги повел менаџерот Сер Алекс Фергусон за подготвителната турнеја за новата сезона. Не можејќи да се избори за место во првиот тим Еванс одработил периоди на заем во Антверпен и на двапати во Сандерленд. Тој го направи своето деби за првиот тим на Манчестер Јунајтед во натпревар од Лига купот во сезоната 2007-2008, станувајќи редовен член на првиот тим веќе во следната сезона. Тој е последниот северно-ирски фудбалер кој настапил за Манчестер Јунајтед и прв по голманот Рој Карол (2001-2005).

Во летото 2015 бил продаден на Вест Бромвич Албион.

По испаѓањето на Вест Бромвич од Премиер лигата во 2018 година, Еванс потпишал за Лестер Сити.

## Титули
### Сандерленд
***[[Чемпионшип лига]]** : 1 
: 2006-2007

### Манчестер Јунајтед
*** [[Премиер лига]]** : 3 
: 2008-2009, 2010-2011, 2012-2013
*** [[ФА Комјунити Шилд]]** : 4 
: 2008, 2010, 2011, 2013
*** [[ФА Куп]]** : 1 
: 2023-2024
*** [[Лига куп]]** : 2 
: 2008-2009, 2009-2010
*** [[Светско клупско првенство во фудбал|ФИФА Светско Клупско првенство]]** : 1 
: 2008

## Надворешни врски
*Профил на ManUtd.com
*Профил на StretfordEnd.co.uk
*Профил  на redStat
*Профил  на irishfa.com

Категорија:Живи луѓе
Категорија:Фудбалери од Премиер Лига
Категорија:Фудбалери на ФК Антверпен
Категорија:Фудбалери на ФК Манчестер Јунајтед
Категорија:Фудбалери на ФК Сандерленд
Категорија:Фудбалери на ФК Вест Бромвич Албион
Категорија:Фудбалери на ФК Лестер Сити
Категорија:Северноирски фудбалери
Категорија:Родени во 1988 година
Бад Кестриц

**Бад Кестриц** () — град во округот Грајц, во Тирингија, Германија. Се наоѓа на реката Вајсе Елстер, 7 километри северозападно од Гера. Бад Кестриц е познат по пиварницата *Köstritzer* и нејзиното црно пиво (*Schwarzbier*).

## Наводи

## Надворешни врски

* Округ Грајц   

Категорија:Грајц (округ)
Берга (Тирингија)

**Берга** или **Берга/Елстер** () — град во округот Грајц, во Тирингија, Германија. Се наоѓа на реката Вајсе Елстер, 14 километри југоисточно од Гера.

## Наводи

## Надворешни врски

* Официјална страница
* Округ Грајц 

Категорија:Грајц (округ)
Руско-чешки односи

**Руско-чешките односи** (руски: *Российско-чешские отношения*) се надворешни односи меѓу Чешка и Руската Федерација. Односите меѓу двете земји во текот на историјата е исполнета со голема соработка, главно поради словенскиот идентитет на двата народа како и со голема омраза и недоверба главно поради религиозни и политички причини.

Двете земји имаат заедничко словенско наследство, иако Русија е источнословенска земја а додека Чешка е западна. Кога односите помеѓу конкурентните православни и римокатолички цркви се влошиле, ова ги опфатило и двата народи бидејќи Чесите го примиле римокатолицизмот а Русите православието. протестантската реформација се случила во Чешка и двете земји немале блиски односи до 19 век.

## Историја

Во текот на 19 век, руската надворешна политика повремено зела став за поддршка словенските земји. Чесите често биле огорчени на владеењето на Хабсбуршката династија, па голем број на Чеси биле прогласени како предавници по надот на династијата. По будењето на националната свест меѓу Чесите, Русија како непријател на Австроунгарија се јавила како спасител на Чешка. Но во исто време кај Чесите немало голема доверба главно поради религиозните разлики.

По крајот на Првата светска војна била формирена Чехословачка а Русија станала водечка држава во новиот Советски Сојуз. По крајот на Втората светска војна, земјата паднала под влијание на СССР и во неа бил воведен комунизам. Така следувал период на подобрување на односите кое траело до 1968 година кога се случила Прашката пролет и инвазијата на земјите од Варшавскиот пакт во Чехословачка. По инвазијата во земјата била воспоставена повторно власт под директива на Москва. Овие односи продолжиле до распаѓањето на СССР и Чехословачка. Подоцна Чешка се приклучила кон НАТО и ЕУ.

Денеска, односите меѓу двете земји се во добра насока. Во текот на најновата историја на двете земји биле потпишани голем број на договори.

Чешка има своја амбасада во Москва и конзулат во Санкт Петербург и Екатеринбург додека пак Руската Федерација има своја амбасада во Прага и конзулати во Брно и Карлови Вари.

Двете земји се полноправни членки на Советот на Европа и Организацијата за безбедност и соработка во Европа.

На 7 декември 2011 година, рускиот претседател Димитриј Медведев ја посетил Прага.
Зеланд (остров)

[мини|десно|240п|[Гефјон како го откорнува Зеланд од Шведска.]]
**Зеланд** или **Шеланд** (дан. *Sjælland*) е најголемиот остров на Данска. Поврзан е со Фунен во Данска со Мостот преку Големиот Појас и со Шведска преку Амагер и со Ересундскиот мост.

Главниот град на Данска, Копенхаген, е делумно расположен на источниот брег на Зеланд, а делумно на Амагер. Други градови на островот се Роскилде и Хелсингер.

## Митолошко потекло
Според нордиската митологија, островот го создала божицата Гефјон откако го измамила кралот на Шведска, Гилфи, согласно преданието „Измамата на Гилфи“ (*Gylfaginning*). Таа откорнала парче земја и го одвела во Данска, каде било наречено Зеланд. Дупката се наполнила со вода, и така настанало езерото Меларен. На современите карти се забележува сличноста помеѓу островот и езерото Венерн, па затоа некои сметаат дека приказната се однесува на ова место.

## Географија
Зеланд е најнаселениот остров на Данска, со вкупно 2.491.090 жители и, со површина од 7.031&nbsp;км2, втор по големина во кралството, по Гренланд. Островот е поврзан со Фунен со мостот преку Големиот Појас и од покраината Сканија во Шведска со Ересундскиот мост. Има неправилен облик, и сместен е северно од островите Лоланд, Фалстер и Мен.

## Населени места
Ова е список на населени места на островот, подредени по број на жители.

## Поврзано
* Зеланд (регион)
* Зеланд во Холандија
* Список на острови на Данска

## Наводи

## Надворешни врски
*

Категорија:Острови во Данска
Категорија:Престолнински регион (Данска)
Категорија:Зеланд (регион)